Document ID: 32007D0336

KOMISIJOS SPRENDIMAS
2007 m. gegužės 8 d.
dėl Bendrijos finansinės pagalbos 2007 metams tam tikrų Bendrijos etaloninių laboratorijų veiklai gyvūnų sveikatos ir gyvų gyvūnų srityje
(pranešta dokumentu Nr. C(2007) 1930)
(Tik tekstai anglų, danų, ispanų, prancūzų, švedų ir vokiečių kalbomis yra autentiški)
(2007/336/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 28 straipsnio 2 dalį,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), ypač į jo 32 straipsnio 7 dalį,
kadangi:
(1)
Pagal Sprendimo 90/424/EEB 28 straipsnio 1 dalį Bendrijos etaloninių laboratorijų veiklai gyvūnų sveikatos ir gyvų gyvūnų srityje gali būti suteikta Bendrijos pagalba.
(2)
2006 m. lapkričio 28 d. Komisijos reglamente (EB) Nr. 1754/2006, nustatančiame taisykles, pagal kurias teikiama Bendrijos finansinė pagalba Bendrijos etaloninėms maisto ir pašarų tyrimo bei gyvūnų sveikatos sektoriaus laboratorijoms (3), nustatyta, kad Bendrijos finansinė pagalba yra suteikiama, jei patvirtintos darbo programos yra veiksmingai įvykdytos ir pagalbos gavėjai visą reikalingą informaciją pateikia per nustatytą laiką.
(3)
Pagal Reglamento (EB) Nr. 1754/2006 2 straipsnį Komisijos ir Bendrijos etaloninių laboratorijų santykiai yra nustatyti partnerystės susitarime, kuris įtvirtinamas daugiamete darbo programa.
(4)
Komisija įvertino darbo programas ir atitinkamas biudžeto sąmatas, kurias pateikė Bendrijos etaloninės laboratorijos 2007 metams.
(5)
Todėl Bendrijos finansinė pagalba turėtų būti suteikta Bendrijos etaloninėms laboratorijoms, skirtoms vykdyti funkcijas ir pareigas, nustatytas toliau nurodytuose aktuose:
-
2001 m. spalio 23 d. Tarybos direktyva 2001/89/EB dėl Bendrijos klasikinio kiaulių maro kontrolės priemonių (4),
-
1992 m. liepos 14 d. Tarybos direktyva 92/66/EEB, nustatanti Bendrijos Niukaslio ligos kontrolės priemones (5),
-
1992 m. gegužės 19 d. Tarybos direktyva 92/40/EEB, nustatanti Bendrijos paukščių gripo kontrolės priemones (6),
-
1992 m. gruodžio 17 d. Tarybos direktyva 92/119/EEB, nustatanti Bendrijos bendrąsias tam tikrų gyvūnų ligų kontrolės priemones ir konkrečias priemones nuo kiaulių vezikulinės ligos (7),
-
1993 m. birželio 24 d. Tarybos direktyva 93/53/EEB, nustatanti minimalias Bendrijos tam tikrų žuvų ligų kontrolės priemones (8),
-
1995 m. gruodžio 22 d. Tarybos direktyva 95/70/EB, nustatanti būtiniausias Bendrijos tam tikrų dvigeldžių moliuskų ligų kontrolės priemones (9),
-
1992 m. balandžio 29 d. Tarybos direktyva 92/35/EEB, nustatanti afrikinės arklių ligos kontrolės reikalavimus ir kovos su ja priemones (10),
-
2000 m. lapkričio 20 d. Tarybos direktyva 2000/75/EB, nustatanti mėlynojo liežuvio ligos kontrolės ir likvidavimo reikalavimus (11),
-
2000 m. kovo 20 d. Tarybos sprendimas 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (12),
-
2002 m. birželio 27 d. Tarybos direktyva 2002/60/EB, nustatanti konkrečias nuostatas dėl afrikinio kiaulių maro kontrolės ir iš dalies pakeičianti Direktyvos 92/119/EEB nuostatas dėl Tešeno ligos ir afrikinio kiaulių maro (13),
-
1996 m. liepos 23 d. Tarybos sprendimas 96/463/EB dėl etaloninės įstaigos, atsakingos už bendradarbiavimą suvienodinant grynaveislių veislinių galvijų tyrimo metodus ir rezultatų įvertinimą, paskyrimo (14),
-
2003 m. rugsėjo 29 d. Tarybos direktyva 2003/85/EB dėl Bendrijos snukio ir nagų ligos kontrolės priemonių, naikinanti Direktyvą 85/511/EEB, Sprendimus 89/531/EEB bei 91/665/EEB ir iš dalies keičianti Direktyvą 92/46/EEB (15),
-
Reglamentas (EB) Nr. 882/2004 dėl bruceliozės.
(6)
Bendrijos etaloninių laboratorijų veiklai ir seminarams rengti teikiama finansinė pagalba taip pat turėtų atitikti Reglamente (EB) Nr. 1754/2006 nustatytus finansavimo reikalavimus.
(7)
2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (16) 3 straipsnio 2 dalies a punkte nustatyta, kad gyvūnų ligų likvidavimo ir kontrolės programos (veterinarijos priemonės) turi būti finansuojamos iš Europos žemės ūkio garantijų fondo. Finansinės kontrolės tikslais turi būti taikomi minėto reglamento 9, 36 ir 37 straipsniai.
(8)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Kovai su klasikiniu kiaulių maru Bendrija suteikia finansinę pagalbą Institut für Virologie der Tierärztlichen Hochschule (Hanoveris, Vokietija) Direktyvos 2001/89/EB IV priede nurodytoms funkcijoms ir pareigoms vykdyti.
Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs tas institutas vykdydamas darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 232 000 EUR, iš kurių techniniam seminarui apie kiaulių maro diagnozavimo metodus surengti turi būti skiriama ne daugiau kaip 18 000 EUR.
2 straipsnis
Kovai su Niukaslio liga Bendrija suteikia finansinę pagalbą Central Veterinary Laboratory (Addlestone, Jungtinė Karalystė) Direktyvos 92/66/EEB V priede nurodytoms funkcijoms ir pareigoms vykdyti.
Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 77 000 EUR.
3 straipsnis
Kovai su paukščių gripu Bendrija suteikia finansinę pagalbą Central Veterinary Laboratory (Addlestone, Jungtinė Karalystė) Direktyvos 92/40/EEB V priede nurodytoms funkcijoms ir pareigoms vykdyti.
Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 406 000 EUR.
4 straipsnis
Kovai su vezikuline kiaulių liga Bendrija suteikia finansinę pagalbą Pirbright Laboratory (Jungtinė Karalystė) Direktyvos 92/119/EEB III priede nurodytoms funkcijoms ir pareigoms vykdyti.
Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 126 000 EUR.
5 straipsnis
Kovai su snukio ir nagų liga Bendrija suteikia finansinę pagalbą Pirbright Laboratory (Jungtinė Karalystė) Direktyvos 2003/85/EB XVI priede nurodytoms funkcijoms ir pareigoms vykdyti.
Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 274 000 EUR.
6 straipsnis
Kovai su žuvų ligomis Bendrija suteikia finansinę pagalbą Danish National Veterinary Institute (Arhusas, Danija) Direktyvos 93/53/EEB C priede nurodytoms funkcijoms ir pareigoms vykdyti.
Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs tas institutas vykdydamas darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 150 000 EUR.
7 straipsnis
Kovai su dvigeldžių moliuskų ligomis Bendrija suteikia finansinę pagalbą IFREMER (La Tremblade, Prancūzija) Direktyvos 95/70/EB B priede nurodytoms funkcijoms ir pareigoms vykdyti.
Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs tas institutas vykdydamas darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 90 000 EUR.
8 straipsnis
Kovai su afrikine arklių liga Bendrija suteikia finansinę pagalbą Laboratorio central de veterinaria de Madrid (Algete, Ispanija) Direktyvos 92/35/EEB I priede nurodytoms funkcijoms ir pareigoms vykdyti.
Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 98 000 EUR, iš kurių techniniam seminarui apie afrikinės arklių ligos diagnozavimo metodus surengti turi būti skiriama ne daugiau kaip 38 000 EUR.
9 straipsnis
Kovai su mėlynojo liežuvio liga Bendrija suteikia finansinę pagalbą Pirbright Laboratory (Jungtinė Karalystė) Direktyvos 2000/75/EB II priede nurodytoms funkcijoms ir pareigoms vykdyti.
Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 373 000 EUR, iš kurių techniniam seminarui apie mėlynojo liežuvio ligos diagnozavimo metodus surengti turi būti skiriama ne daugiau kaip 45 000 EUR.
10 straipsnis
Bendrija suteikia finansinę pagalbą AFSSA (Nancy, Prancūzija) Tarybos sprendimo 2000/258/EB II priede nurodytoms funkcijoms ir pareigoms, susijusioms su serologiniu pasiutligės tyrimu, vykdyti.
Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 200 000 EUR.
11 straipsnis
Kovai su brucelioze Bendrija suteikia finansinę pagalbą AFSSA, Laboratoire d’études et de recherches en pathologie animale et zoonoses (Maisons-Alfort, Prancūzija) Reglamento (EB) Nr. 882/2004 32 straipsnio 2 dalyje nurodytoms funkcijoms ir pareigoms vykdyti.
Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs ta laboratorija vykdydama darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 250 000 EUR, iš kurių techniniam seminarui apie bruceliozės diagnozavimo metodus surengti turi būti skiriama ne daugiau kaip 35 000 EUR.
12 straipsnis
Kovai su afrikiniu kiaulių maru Bendrija suteikia finansinę pagalbą Centro de Investigación en Sanidad Animal (Valdeolmos, Ispanija) Direktyvos 2002/60/EB V priede nurodytoms funkcijoms ir pareigoms vykdyti.
Kaip apibrėžta Reglamente (EB) Nr. 1754/2006, Bendrijos finansine pagalba finansuojama 100 % reikalavimus atitinkančių išlaidų, kurias patirs tas tyrimų centras vykdydamas darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 120 000 EUR.
13 straipsnis
Bendrija suteikia finansinę pagalbą INTERBULL Centre (Upsala, Švedija), kad jis vykdytų funkcijas ir pareigas, numatytas Sprendimo 96/463/EB II priede, susijusias su grynaveislių veislinių galvijų tyrimo metodų rezultatų įvertinimu ir įvairių tyrimo metodų suvienodinimu.
Bendrijos finansine pagalba finansuojama 100 % išlaidų, kurias patirs tas centras vykdydamas darbo programą, ir 2007 m. sausio 1 d.-gruodžio 31 d. laikotarpiui skiriama suma neviršija 80 000 EUR.
14 straipsnis
Šis sprendimas skirtas:
-
Institut für Virologie der Tierärztlichen Hochschule, Hanoveris, Vokietija,
-
Central Veterinary Laboratory, Addlestone, Jungtinė Karalystė,
-
Pirbright Laboratory, Jungtinė Karalystė,
-
Danish National Veterinary Institute, Arhusas, Danija,
-
IFREMER, La Tremblade, Prancūzija,
-
Laboratorio central de veterinaria de Madrid, Algete, Ispanija,
-
Laboratory of the AFSSA, Nancy, Prancūzija,
-
AFSSA - Laboratoire d’études et de recherches en pathologie animale et zoonoses, Maisons-Alfort, Prancūzija,
-
Centro de Investigación en Sanidad Animal, Valdeolmos, Madridas, Ispanija,
-
INTERBULL Centre, Upsala, Švedija.
Priimta Briuselyje, 2007 m. gegužės 8 d.

Labels: 19
5
7
0
6